- Hindi News
- National
- शराब दुकान संचालन के विरोध में जाेगी कांग्रेस ने कलेक्टोरेट का गंगाजल छिड़क किया शुद्धिकरण
शराब दुकान संचालन के विरोध में जाेगी कांग्रेस ने कलेक्टोरेट का गंगाजल छिड़क किया शुद्धिकरण
जनता कांग्रेस छत्तीसगढ़ जे के छात्र संगठन ने सोमवार को कलेक्टोरेट पहुंचकर गंगाजल का छिड़काव किया। शराब दुकान का संचालन करने और दुकान भवन निर्माण प्रशासन के माध्यम से कराने का वे विरोध कर रहे हैं। छात्र संगठन का कहना है कि शासन व प्रशासन की मानसिकता को दूषित हो गई है। इस वजह से गंगाजल छिड़ककर शुद्धिकरण कर रहे हैं।
दीपक वर्मा के नेतृत्व में संगठन के पदाधिकारी व कार्यकर्ता दोपहर 3 बजे कलेक्टोरेट पहुंचे। उन्होंने गंगाजल का छिड़काव प्रवेश द्वार के आसपास किया। इस दौरान वे सरकार की सद्बुद्धि को लेकर भजन भी गाते रहे। वर्मा ने बताया कि जिस सरकार व प्रशासन की जिम्मेदारी स्वास्थ्य, स्वच्छता और सुरक्षा की है वह इन दिनों शराब दुकान बनाकर और इसका संचालन करने में जुटी है। विरोध करने वालों पर डंडा चला रही है। इससे स्पष्ट है कि सरकार का पूरा ध्यान शराब को प्रदेश में बढ़ावा देने की है।
इस दौरान मिर्जा आसिफ बेग, मोहसीन मेमन, मिर्जा आमीर, आशीष तिवारी, बंटी दीवान, मनमीत सिंह, विजय बंसल, योगेश मिश्रा, शुभम यादव, योगेश्वर ठाकुर, कमल महंत, लक्ष्मण चतुर्वेदी, दीपक थवाईत, विशाल ठाकुर, पी साइ, प्रिंस जायसवाल, आकाश विश्वकर्मा, सुमीत नायक, गुरप्रीत, मन्नू, यश व अन्य उपस्थित थे। जनता कांग्रेस के विधायक अमित व उनके समर्थक विधायकों ने विधानसभा में गंगाजल का छिड़काव किया था, जिससे वे निलंबित भी रहे। इसी तर्ज पर छात्र संगठन ने आंदोलन शुरू किया है।
tgl_Latn sot_Latn hin_Deva hin_Deva hin_Deva hin_Deva hin_Deva